kardosdrur/scandi-wiki huggingface dataset:
Pione Sisto

Pione Sisto Ifolo Emirmija er en dansk fodboldspiller af sydsudanesisk afstamning, der spiller for FC Midtjylland. Han spillede oprindeligt i samme klub, inden han i 2016 skiftede til spanske Celta Vigo. I september 2020 vendte han tilbage til FC Midtjylland. I december 2014 blev Pione Sisto dansk statsborger, og han har efterfølgende fået kampe på det danske landshold. Han scorede sit første landsholdsmål 22. marts 2018.

Baggrund 
Pione Sisto er født i Uganda af sydsudanesiske forældre 4. februar 1995.

Som følge af borgerkrig flygtede Pione Sistos familie til Danmark, hvortil han ankom to måneder gammel. Sammen med sine forældre og otte søskende flyttede de først ind i et hus i Højslev Stationsby, hvor Pione Sisto voksede op med sine otte søskende bestående af fire storebrødre, to storesøstre og to lillesøstre.

En række år senere flyttede familien til Herning, mens søskendeflokken blev spredt fordi de måtte studere andre steder i landet. I Herning startede Pione Sisto med at spille fodbold i klubben Tjørring IF, da han var syv år gammel.

I december 2014 fik Pione Sisto tildelt dansk statsborgerskab, efter han i vinteren 2012 bestod indfødsretsprøven. Han blev i december 2014 udtaget til det danske U-21 landsholds træningstur til Tyrkiet i januar 2015, hvor han spillede uofficielle kampe for ungdomslandsholdet. I maj 2015 fik Pione Sisto spillertilladelse fra FIFA til at spille for det danske A-landshold. Senere samme måned udtog landstræner Morten Olsen ham til fodboldlandsholdet for første gang.

Karriere

FC Midtjylland 
Pione Sisto fik debut på førsteholdet som 17-årig. Det skete i en pokalkamp mod FC Nordsjælland.

Som førsteårs-U19-spiller fik Pione Sisto i sæsonen 2012-2013 flere kampe for FC Midtjylland.

I sæsonen 2013-2014 blev han rykket fast op i superligatruppen, og i superligaåbningen på sæsonen scorede han sit første mål for førsteholdet, da han scorede til 2-0 i premieresejren over AGF.

Pione Sisto blev i sæsonen 2012-2013 kåret til Årets Akademi-spiller fra FC Midtjyllands fodboldakademi.

Han gjorde blandt andet god reklame for sig selv, da FCM mødte Manchester United i Europa League 2015-16, hvor han over to kampe scorede to mål, og han blev i sommeren 2016 solgt til spanske Celta Vigo, hvor han fik en femårig kontrakt.

Celta Vigo 
I sommeren 2016 blev Pione Sisto solgt til den spanske klub Celta Vigo, hvor han skrev under på en femårig kontrakt. Transfersummen blev estimeret til at være 5 millioner €.

Referencer

Eksterne henvisninger 

Fodboldlandsholdsspillere fra Danmark
Deltagere ved verdensmesterskabet i fodbold 2018
Fodboldspillere fra FC Midtjylland
Fodboldspillere fra Celta de Vigo
Kendall Jenner

Kendall Nicole Jenner (født 3. november 1995) er en amerikansk reality stjerne, model og mærkeambassadør for Seventeen Magazine. Hun er mest kendt for at være med i det populære reality show Keeping Up with the Kardashians. Hun har været model for blandt andet mærkerne: Sherri Hills, Victoria's secret, Calvin Klein, Marc Jacobs, Fendi og Estée Lauder. Hun startede sin modelkarriere som 14-årig.

Udover at være model og realitystjerne, har Kendall skrevet 2 bøger sammen med sin søster Kylie Jenner.

Baggrund 
Kendall Jenner er født i Los Angeles i Californien. Hun er datter af tidligere OL-atlet Bruce Jenner - nu Caitlyn Jenner - og Kris Jenner (født Houghton, tidligere Kardashian).

Hun har søsteren, Kylie Jenner. Hun har endvidere halvbrødrene Brandon Jenner, Brody Jenner og Rob Kardashian samt halvsøstrene Casey Jenner, Kourtney Kardashian, Kim Kardashian og Khloe Kardashian.

Kendall gik på privatskolen Sierra Canyon School indtil skoleåret 2012-2013, hvor hun også var cheerleader. Siden da har hun fået hjemmeundervisning.

Hun er opkaldt efter sin mors gode veninde Nicole Brown Simpson.

Eksterne henvisninger 

 

Personer fra Los Angeles 
Skuespillere fra USA
Fotomodeller fra USA
Niels Pedersen Aurilesius

Niels Pedersen Aurilesius (født 1601, død 4. oktober 1634) var en dansk professor og orientalist, som i en enkelt periode var rektor for Københavns Universitet.

Han var ifølge det latinske program, som universitetet udstedte ved hans jordefærd, født i landsbyen "Aurilesia" på Sjælland. Selv kaldte han sig oprindelig "Ørløse" og på latin "Arvilæsius". Det vides imidlertid ikke med sikkerhed, hvilken by, der menes, men Årløse i Terslev Sogn og Arløse i Førslev Sogn har været foreslået. 

Han begyndte sin skolegang i Køge og fortsatte i Roskilde og Herlufsholm, hvorfra han blev student i året 1620. Siden rejste han udenlands, en tid lang som hovmester for Erik Pors, støttet med det kongelige rejsestipendium, og lagde sig med flid efter de østerlandske sprog. 

Hjemkommen blev han 1626 professor lingvarum orientalium ved universitetet; tog 1627 magistergraden og 1630 den teologiske doktorgrad. Samme år blev han professor i teologi og 1632-33 var han rektor for Københavns Universitet, men 4. oktober 1634 døde han "af blodsot". Han var fra 1628 gift med Mette, en datter af afdøde biskop Peder Jensen Vinstrup.

Aurilesius var en af sin tids lærdeste mænd i Danmark; navnlig havde han så omfattende kundskaber i hebraisk, kaldæisk, aramæisk, syrisk og arabisk som ingen anden samtidig. Salmen "Når jeg betænker den tid og stund" antages at være forfattet af ham.

Litteratur 
Rasmus Vinding: Regia Academia Hauniensis, p. 306 ff.
Ny kirkehistoriske Samlinger II, 660 og flere steder
T.W. Oldenburg og P.C. Kierkegaard (red.): Nordisk Tidsskrift for christelig Theologi, III, 154 ff. 263 ff.

Kilder 

 

Orientalister fra Danmark
Rektorer ved Københavns Universitet
Teologer fra Danmark
Danskere i 1600-tallet
Salmedigtere fra Danmark
Herlovianere
Klavs Lawes

Klavs Henrik Lawes (født 18. april 1956 i København) er en dansk officer og kammerherre, som siden 1. februar 2013 har været chef for Den Kongelige Livgarde og Københavns kommandant.

Som seksårig kom han til Vordingborg med sine forældre og blev student fra Vordingborg Gymnasium. Han gik på sergentskolen i Sønderborg og blev 1979 optaget på A-linjen på Hærens Officersskole, blev 1983 premierløjtnant, 1986 kaptajn, var 1986-87 på Føringskursus I/Stabskursus I og 1991-92 på Operations- og Føringsuddannelse/Stabskursus II, blev 1992 major, 1999 oberstløjtnant, 2003 midlertidig oberst og 2008 virkelig oberst og samme år midlertidig brigadegeneral.

1983-86 næstkommanderende for et kompagni under Bornholms Værn, 
1987-89 operationsofficer ved staben, Bornholms Region, 
1989-91 chef for en opklaringseskadron under Bornholms Værn, 
1992 chef for en operationssektion under Bornholms Værn, 
1992-93 næstkommanderende ved operationssektion, hovedkvarteret, Det Europæiske Fællesskabs Monitor Mission i ex-Jugoslavien, 
1993-95 sagsbehandler i Beredskabs- og Øvelsessektionen, Forsvarsstaben, 
1995-99 assisterende militærrådgiver ved Den Danske Mission i New York, 
1999-02 i overtalligt nummer (Konsulent i Forsvarsministeriet, KNV-sektionen), 
2002-03 chef for en bataljon i Den Kongelige Livgarde, 
2003 stillet til rådighed for Hærens Operative Kommando, 
2004 chef for DANBN, MNB-N, KFOR, 
2004-08 forsvarsattaché i Warszawa

2008 forsvarsattaché i Moskva.

På dronningens fødselsdag i 2013 blev han udnævnt til kammerherre. Han har siden 4. oktober 2012 været Kommandør af Dannebrogordenen og bærer Hæderstegnet for god tjeneste ved Hæren, Den polske Hærs Medalje og Médaille de la Défense Nationale.

Kilder 
 CV hos Forsvaret (Word-dokument)

Personer i Kraks Blå Bog
Officerer fra Danmark
Kammerherrer fra Danmark
Personer fra København
Danskere i 1900-tallet
Danskere i 2000-tallet
Kommandører af Dannebrog
Sommer-OL i London

Sommer-OL i London har flere betydninger:
Sommer-OL 1908
Sommer-OL 1944
Sommer-OL 1948
Sommer-OL 2012
Sommer-OL i Athen

Sommer-OL i Athen har flere betydninger:
Sommer-OL 1896
Olympiske mellemlege 1906
Sommer-OL 2004
Sommer-OL i Paris

Sommer-OL i  har flere betydninger:
Sommer-OL 1900
Sommer-OL 1924
Sommer-OL i Los Angeles

Sommer-OL i Los Angeles har flere betydninger:
Sommer-OL 1932
Sommer-OL 1984
Gernot Böhme

Gernot Böhme (født 3. januar 1937 i Dessau, død 20. januar 2022) var en tysk filosof og fænomenolog. Hans analyse af atmosfærebegrebet bruges bl.a. inden for arkitektur.

Værker 
 Med Hartmut Böhme: Das Andere der Vernunft. Zur Entwicklung von Rationalitätsstrukturen am Beispiel Kants. Frankfurt am Main 1983. (2. Auflage. 1985, 3. Auflage. 1989, 5. Auflage. 2007)
 Med Hartmut Böhme: Feuer, Wasser, Erde, Luft : eine Kulturgeschichte der Elemente. C. H. Beck, München 1996, (Taschenbuch 2004)
 Anthropologie in pragmatischer Hinsicht, Verlag Suhrkamp Frankfurt a.M. 1985

Som udgiver. 
 Klassiker der Naturphilosophie. Beck, München 1989.
 Atmosphäre: Essays zur neuen Ästhetik. Frankfurt am Main 1995, .
 Theorie des Bildes. Fink, München 1999.
 Aisthetik. Fink, München 2001.
 Die Natur vor uns. Naturphilosophie in pragmatischer Hinsicht. Kusterdingen 2002, .
 Leibsein als Aufgabe. Leibphilosophie in pragmatischer Hinsicht. Kusterdingen 2003, .
 Platons theoretische Philosophie. WBG, Darmstadt 2004.
 Goethes Faust als philosophischer Text. Die Graue Edition, Kusterdingen 2005.
 mit Farideh Akashe-Böhme: Mit Krankheit leben. Von der Kunst, mit Schmerz und Leid umzugehen. München 2005, .
 Med Gregor Schiemann og Dieter Mersch (Hrsg.): Platon im nach-metaphysischen Zeitalter. WBG, Darmstadt 2006.
 Architektur und Atmosphäre. München 2006, .
 Med Gisbert Hoffmann: Benn und Wir. Existentielle Interpretationen zu Gedichten von Gottfried Benn. Berlin 2007, .
 Invasive Technisierung. Technikphilosophie und Technikkritik. Kusterdingen 2008, .
 Med W. R. Lafleur og S. Shimazono (Hrsg.): Fragwürdige Medizin. Unmoralische Forschung in Deutschland, Japan und den USA im 20. Jahrhundert. Frankfurt am Main 2008, .
 Ethik leiblicher Existenz. Über unseren moralischen Umgang mit der eigenen Natur. Suhrkamp, Frankfurt am Main 2008, 
 (Udg..) Kritik der Leistungsgesellschaft. Bielefeld und Basel 2010, 
 Geschichte im Querblick. Die Weimarer Republik in der Perspektive eines Zeitgenossen. Paderborn: Schöningh 2012, 
 (Udg.), Alternative Wirtschaftsformen. Bielefeld 2012, 
  Ich-Selbst. Über die Formation des Subjektes. München 2012. 
  Bewußtseinsformen''. Paderborn: Wilhelm Fink Verlag 2013.

Referencer

Eksterne henvisninger 
 
 Gernot Böhme: Die Moralisierung der Wissenschaftspolitik  
 Institut für Praxis der Philosophie - (Gernot Böhme er 1. Vorsitzender und Direktor  instituttets leder)
 Gernot Böhme: Hat der Mensch die Technik noch im Griff?  - Sternstunde Philosophie vom 8. Mai 2011, ein Gespräch mit Norbert Bischofberger (Video ca. eine Stunde)

Filosoffer fra Tyskland
Fænomenologer
Personer fra Dessau
Faglitterære forfattere fra Tyskland
Tyskere i 1900-tallet
Tyskere i 2000-tallet
Jørgen Christian Skeel

Jørgen Christian Skeel (født 9. februar 1963) er en dansk godsejer, kammerherre og hofjægermester.

Han er søn af kammerherre og hofjægermester Erik Ludvig Skeel og Hanne Selchau-Hansen og har siden 1993 ejet Birkelse. Han er uddannet agronom og har været premierløjtnant i Hæren. Siden 2004 har han været hofjægermester og siden 2013 kammerherre. Han er en af tre patroner for Roskilde Kloster.

Han blev gift 16. maj 1992 på Valdemars Slot med Charlotte Patricia Boas, datter af skovrider C.J. Boas og Inger født Lysgaard.

Kilder 
 Krogsgaards slægtssider

Jørgen Christian
Godsejere fra Danmark
Kammerherrer fra Danmark
Hofjægermestre fra Danmark
Danskere i 1900-tallet
Danskere i 2000-tallet
Officerer fra Danmark
Agronomer fra Danmark
Erik Ludvig Skeel

Erik Ludvig Skeel (29. marts 1929 på Gammel Toftegård, Aabybro – 29. december 2007 på Birkelse) var en dansk godsejer, kammerherre og hofjægermester, far til Jørgen Christian Skeel.

Han var søn af hofjægermester Ove Skeel og Ingeborg Louise født baronesse Wedell-Wedellsborg og blev i 1964 medejer og 1973 eneejer af Birkelse. Han var Ridder af Dannebrog. 

Han ægtede 22. september 1960 i Karise Kirke Hanne Selchau-Hansen (9. juli 1935 på Alslevgård - 5. maj 2012 på Birkelse), som var uddannet fra Dalum Landbrugsskole.

Han er begravet på Aaby Kirkegård.

Kilder 
 Danmarks Adels Aarbog 1943.

Eksterne henvisninger 
 

Erik Ludvig
Godsejere fra Danmark
Kammerherrer fra Danmark
Hofjægermestre fra Danmark
Danskere i 1900-tallet
Personer fra Jylland
Riddere af Dannebrog
Ove Skeel

Ove Skeel er navnet på flere personer:

 Ove Ottesen Skeel (ca. 1677-1723) – dansk godsejer
 Ove Skeel (1898-1973) (1898-1973) – dansk godsejer og hofjægermester
Skørping Posthus

Skørping Posthus eller Skørping Distributionscenter var indtil 2. februar 2014 et postdistributionscenter på Skørping Center 18 i Skørping. Tidligere var det også et Posthus. Alt postomdeling i 9520 Skørping, 9510 Arden, 9575 Terndrup og 9574 Bælum foregik tidligere med udgangspunkt fra Skørping Posthus, men nu bliver den udelt fra Støvring Posthus. Postbygningen i Skørping blev sat til salg i december 2013.

I 2006 lukkede postekspeditionen i posthuset, og personalet blev virksomhedsoverdraget til en nyindrettet postbutik i Skørping Boghandel på Jyllandsgade. Det skyldtes at færre og færre benyttede posthuset, og det har givet et fald i posthusets omsætning.

Posthusbygningen er bygget i røde teglsten. Byggeriet blev påbegyndt i 1985, og blev indviet i 1986. Posthuset havde indtil lunkingen distributionscenter, pakkebokse og 35 ansatte.

Historie

Det første posthus 
Byens første posthus blev bygget syd for stationen i 1927, tegnet af arkitekt Einar Packness fra Aalborg.

Det andet posthus 
I 1995 lukkede Terndrup Posthus og de ansatte blev derefter flyttet til Skørping Posthus. I 2011 besluttede Post Danmark at lukke Arden Posthus for at spare penge, størstedelen af de ansatte blev flyttet til Skørping Posthus.

Kilder 

Posthus
Etableret i 1986
Bygninger, konstruktioner og anlæg i Rebild Kommune
Nedlagte posthuse i Danmark
Ophørt i 2014
Ove Skeel (1898-1973)

Ove Skeel (24. juli 1898 på Skeelslund – 26. januar 1973) var en dansk godsejer og hofjægermester, bror til Tyge Skeel og far til Erik Ludvig Skeel.

Han var søn af Erik Skeel og Fanny Elisabeth født baronesse Gyldenkrone, overtog Birkelse 1940 og blev hofjægermester.

8. december 1923 ægtede han i Frederiksborg Slotskirke Ingeborg Louise baronesse Wedell-Wedellsborg (25. februar 1901 på Ostrup Skovridergård, Grevinge - 23. november 1985), datter af Ludvig Wedell-Wedellsborg.

Kilder 
Danmarks Adels Aarbog 1943.

Ove 2
Godsejere fra Danmark
Hofjægermestre fra Danmark
Personer fra Jylland
Danskere i 1900-tallet
Tyge Skeel

Otto Tyge Skeel (19. december 1902 på Skeelslund – 31. maj 1975) var en dansk godsejer, kammerherre og hofjægermester, bror til Ove Skeel.

Han var søn af Erik Skeel og Fanny Elisabeth født baronesse Gyldenkrone og blev uddannet ved landbruget og på Dalum Landbrugsskole. Han var forpagter af Rævkærgård ved Aabybro under Birkelse Gods 1927-36, ejer af Pandum ved Nibe 1936-44 og var ejer af Lyngsbækgård ved Femmøller. Han var kammerherre og hofjægermester.

4. februar 1937 ægtede han i Ebeltoft Kirke Rigitze Sofie Salome baronesse Gyldenkrone (3. juli 1910 på Vallø - 28. januar 2000 på Vosnæsgård), datter af lensbaron Ove Gyldenkrone.

Han er begravet på Handrup Kirkegård.

Kilder 
 Kraks Blå Bog 1974
Danmarks Adels Aarbog 1943.

Eksterne henvisninger 
 

Tyge
Godsejere fra Danmark
Kammerherrer fra Danmark
Hofjægermestre fra Danmark
Personer fra Jylland
Danskere i 1900-tallet
Personer i Kraks Blå Bog (afdøde)
Evenskjer

Evenskjer (også Evenskjær) er en by som er administrationscenter i Tjeldsund kommune i Troms og Finnmark fylke i Norge. Byen har 682 indbyggere pr. 1. januar 2012, og ligger på østsiden af Tjeldsundet, ca. 30 km syd for Harstad, og ca 15 km nord for Harstad/Narvik Lufthavn, Evenes. E10 går tæt forbi. Skånland kirke og Soltun folkehøgskole ligger her.

Stedet 
Navnet Evenskjer er relativt nyt, byen ligger hovedsagelig på området som tidligere hørte til gården Skånland store. Da et postkontor blev lagt ved dampskibskajen som kaldtes «Skjærran» fik det navnet Evenskjer.

Land- og skovbrug var hovederhverv frem til slutningen af 1860'erne, da et handelssted voksede frem på Evenskjærene. Efterhånden blev handelsstedet anløbssted for kystruteskibene og fik et eget postkontor. Fra 1862 har Evenskjer en egen kirkegård. Frem til den nybyggede kirke blev indviet 19. september 1901 blev gudstjenesten holdt i Saltdals gamle kirke, indviet i 1868. Denne var blevet flyttet til Evenskjer da der blev bygget ny kirke i Saltdal.

Efter den første verdenskrig blomstrede Evenskjer igen, der blev bygget nye boliger omkring kirken og stedet fik blandt andet et eget mejeri og en bank. I 1926 blev Skånland udskilt fra Trondenes som selvstændig kommune og siden da og frem til 2020, da Skånland blev slået sammen med Tjeldsund, holdt kommuneadministrationen for Skånland til i Evenskjer, slig den nu gør for Tjeldsund.

Seværdigheder 
 Skånland Museum: Museet indeholder ca. 1000 genstande fra landbrug, fiskeri, fangst og dagligliv. Åbent efter aftale.

Eksterne kilder/henvisninger 

 Evenskjer  på Store Norske Leksikon

Byer i Troms og Finnmark
Tjeldsund
Paakitsoq vandkraftværk

Paakitsoq vandkraftværk er et vandkraftværk beliggende 45 km fra Ilulissat på Grønland. Kraftværket, der ejes af Nukissiorfiit, leverer strøm til Ilulissat og blev officielt indviet den 6. september 2013.

Kraftværkets reservoir udgøres af to søer, der ligger i 233, hhv. 187 meters højde, og som får en stor del af deres vand fra indlandsisen. Kraftværket selv ligger lidt over havets overflade, men inde i fjeldet og forbundet med en 320 meter lang adgangstunnel.

Eksterne links 
 Prækvalifikation til vandkraftværk ved Ilulissat - byensejendom.dk 7. april 2009
 Koncession til Pihl & Søn - Inatsisartut 1. februar 2010
 Sådan får Grønland energi fra smeltevand - Ingeniøren 6. marts 2010
 Sejl og se vandkraftværket i Paakitsoq - KNR 15. juli 2011
 Nukissiorfiit er ved at opføre et nyt vandkraftværk i Ilulissat  - greenlandtoday.com marts 2012
 Nyt vandkraftværk i Paakitsoq tiltrak folk 31. juli 2012
 Ilulissat vandkraftværk - The big blast 30.09.2012 - Youtube
 Vandkraft på vej til Ilulissat - KNR 1. oktober 2012
 Grøn energi til Ilulissat om få dage - KNR 27. oktober 2012
 Miljøvenlig strøm taget i brug i Ilulissat - KNR 30. oktober 2012
 Ren bæredygtig energi til Grønland - ABB 2. juli 2013
 Endnu en milepæl – sprængningen af seks km tunneler vel afsluttet  - Nukissiorfiit 15. august 2013
 Verdens første underjordiske vandkraftværk i permafrost åbner i dag - Niras 6. september 2013
 Paakitsoq er nu officielt indviet  - Nukissiorfiit 6. september 2013
 Nu bruser vandet igennem verdens første kraftværk anlagt under permafrosten - Ingeniøren 6. september 2013
 Paakitsoq åbner  - Naalakkersuisut 7. september 2013
 Ny garanti for Paakitsoq vandkraftværk - KNR 20. september 2013
 Paakitsoq og vandkraftens historie i Grønland  - Nukissiorfiit

Vandkraftværker i Grønland
Victor Borges Plads

Victor Borges Plads er en plads, der ligger i København på Østerbro i Nordre Frihavnsgade. Pladsen, der tidligere populært blev kaldt for Hjertepladsen, blev officielt navngivet efter Victor Borge i 2002. Den 7. juli 2009 blev der i anledningen af hundredeåret for Borges fødsel, indviet en statue af ham på pladsen, som er lavet af billedhuggeren Hanne Varming.

Referencer

Eksterne henvisninger 

 Victor Borges Plads på Københavns Kommunes "Pladsguide" 
 Østerbros lokaludvalg om Victor Borge statuen (med link til mindre film)
 Direkte link til ovennævnte film (via archive.org)

Gader på Østerbro
Torve og pladser i København
Pont Neuf

Pont Neuf er en bro over Seinen i Paris. Arbejdet med at bygge broen blev påbegyndt i 1578, og den stod færdig i 1607. Det er dermed den ældste bro i Paris, som krydser Seinen. Pont Neuf er 232 meter lang og 22 meter bred.

Broer i Frankrig
Bygninger, konstruktioner og anlæg i Paris
Tjeldsundet

Tjeldsundet er et ca. 43 km langt sund mellem Hinnøya og Tjeldøya, samt fastlandet i Troms og Finnmark og Nordland fylker i Norge. Sundet strækker sig fra omkring Gressholman (= Græsholmene) i den sydlige ende af Vågsfjorden i nord, til Lødingen og Ofotfjorden mod syd. Lødingen og Tjeldsund kommuner i Nordland fylke og Skånland og Harstad kommuner i Troms fylke grænser til Tjeldsundet.

Europavej E10 går langs nordsiden af sundet, og krydser det ved Tjeldsundbroen (åbnet i 1967), som krydser Steinslandsstraumen i den nordlige del af Tjeldsundet mellem Leikvikhamn i Harstad og Steinsland i Skånland.

I december 1943 blev nye tyske ubåde omdirigeret fra Lofoten til Bjørnøya. Luftwaffe sendte opklaringsfly op, og kun én ubåd nåede ikke frem. I Tjeldsundet stødte U-711 sammen med en tysk forpostbåd, der holdt for stor fart. Ubåden fik store skader og måtte til reparation i Trondheim med ankomst lillejuleaften, mens mandskabet fik en uventet orlov til jul. Men skipperen på forpostbåden havde i panik beordret besætningen til at springe over bord. Det var en tragisk fejl, der kostede mange unge livet i det iskolde vand. I det buldrende mørke klarede ubåden kun at redde et fåtal. Skipperen skød sig senere i fortvivlelse.

Noter

Se også 
 Fjorde i Norge

Fjorde i Nordland
Fjorde i Troms og Finnmark
Tjeldsund
Lødingen
Harstad
Skånland
B&W Hallerne

B&W Hallerne er et tidligere industri-kompleks placeret på Refshaleøen i København. Hallerne blev opført i 1960'erne på vegne af Burmeister & Wain med det formål at bruge det til skibsbygning, som det også blev brugt til frem til 1996. Herefter er det blevet brugt til kultur- og underholdningsaktiviteter.

Komplekset består af to haller. B&W Grand Ballroom (til venstre på billedet) med plads til 3.600 tilskuere og B&W Sektionshal 2 (til højre på billedet) med plads til 10.000 tilskuere. B&W hallerne huser flere forskellige virksomheder - bl.a. Urban Ranger Camp, Copenhagen Paintball Arena og Det Kongelige Teater.

B&W Hallerne var værtsarena ved Eurovision Song Contest 2014. Showet blev holdt i Sektionshal 2, som er den største hal. Forud for arrangementet blev hallen ombygget til et stort musiksted, og resten af Refshaleøen blev forvandlet til "Eurovision-Island" med arrangementer relateret til konkurrencen i tiden op til den. Ombygningen af hallerne blev dog væsentligt dyrere end forventet og blev det primære omdrejningspunkt i Eurovision-sagen.

Eksterne henvisninger

References

Burmeister & Wain
Refshaleøen
Bygninger, konstruktioner og anlæg i Københavns Kommune
Kultur i København
Arbejdsindkomst

Arbejdsindkomst er den indkomst, man erhverver sig ved lønarbejde. For lønmodtagere er arbejdsindkomst lig med lønnen. Derudover omfatter arbejdsindkomsten også den del af de selvstændiges indkomst, der udgør vederlaget for deres arbejdsindsats. 

Arbejdsindkomst udgør sammen med kapitalindkomst den primære indkomst. Henved to tredjedele af den primære indkomst i vestlige lande udgøres normalt af arbejdsindkomst og den sidste tredjedel af kapitalindkomst, jf. indkomstfordeling. 

Nationaløkonomi
Sommer-OL i Tokyo

Sommer-OL i Tokyo har flere betydninger:
Sommer-OL 1964
Sommer-OL 2020
Tjeldøya

Tjeldøya er en ø i Tjeldsund kommune i Nordland fylke i Norge, og ligger mellem Hinnøya og fastlandet. Mod vest og nord ligger, adskilt med Tjeldsundet,   Hinnøya,  mod øst ligger  fastlandet på den anden side af  det smalle og grunde Ramsundet og mod syd ligger den brede Ofotfjorden. Øen har et areal på 187 km². Højeste punkt på Tjeldøya er Trollfjellet på 1.010 moh.

Tjeldøya er knyttet til fastlandet med den 240 meter lange Ramsundbrua.

Rådhuset i Tjeldsund ligger på Hol på Tjeldøya.

Eksterne kilder/henvisninger 

Om Tjeldøya på Store Norske Leksikon 

Øer i Nordland
Tjeldsund
Telemarketing

Telemarketing, også kendt som telefonsalg er en metode til direkte markedsføring, hvor en sælger udbeder potentielle kunder til at købe produkter eller tjenester, enten over telefonen eller via en efterfølgende ansigt til ansigt. I Danmark sætter dørsalgsloven begrænsning for, hvornår det er muligt at kontakte private personer via telefonen.

Markedsføring
Telefoni
Otte Skeel

Otte (Otto) Skeel er navnet på flere personer:

 Otte Skeel (rigsråd) (1576-1634) – dansk godsejer og rigsråd (Otte Christensen Skeel)
 Otte Skeel (officer) (1605-1644) – dansk godsejer og officer
 Otte Skeel (gehejmeråd) (1633-1695) – dansk godsejer og gehejmeråd
 Otte Skeel (amtmand) (1636-1696) – dansk godsejer, etatsråd og amtmand
 Otto Skeel (1862-1945) – dansk godsejer